Diari Oficial de la Generalitat Valenciana


Sumari del DOGV 9118, del 01-07-2021 (2021/6669)

Informació pública de la resolució de mutu acord de l'adjudicació del Programa d'actuació integrada del polígon A, del Pla parcial del sector I/4, Albufereta, del Pla general municipal d'ordenació.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6669


Data del document
:   10-06-2021

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de la resolució de mutu acord de l'adjudicació del Programa d'actuació integrada del polígon A, del Pla parcial del sector I/4, Albufereta, del Pla general municipal d'ordenació. [2021/6669]  
El Ple de l'Ajuntament, en la sessió ordinària celebrada el dia 27 de maig de 2021, va adoptar, entre altres, el següent acord, que, en la seua part dispositiva, literalment, diu:  
  
Primer. Estimar, en els termes indicats en la part expositiva anterior, les al·legacions presentades per Pilar Salvador Corella, en nom i representació de l'agrupació d'interés urbanístic de la unitat d'execució 2, polígon B, del Pla parcial 1/4, Albufereta, i també en nom de Metrovacesa (M7425757491 i F2923171336).  
Segon. Estimar parcialment, en els termes indicats, les al·legacions presentades per David Barroso Sainz, actuant en nom i representació d'Aliseda, SA, Sociedad Unipersonal; Ramón Francisco Hernández Lesdesma, en nom i representació de Sabadell Real Estate Development, SLU; i Francesc Xavier Tapias Xirau i Noelia Pérez Gómez, en qualitat d'apoderats mancomunats de Polux Activos Immobiliarios, SLU (S9648754773).  
Tercer. Deixar constància de l'al·legació presentada per Ferrocarrils de la Generalitat Valenciana (K7250270804).  
Quart. Desestimar les al·legacions presentades per Francisco Pascual Cano Ivorra (Z5545332505); Julio Rafael i Miguel Javier García-Sema Colomina, com a tutors, personal i patrimonial, respectivament, d'Ana María Colomina Abad (V2937834372); i la mercantil Inurban (6488278981), pels motius assenyalats en la part expositiva anterior.  
Cinqué. Resoldre per mutu acord l'adjudicació a la mercantil Nozar, SA, de la condició d'agent urbanitzador del Programa d'actuació integrada del polígon A del Pla parcial I/4, Albufereta, del PGMO d'Alacant, així com el conveni subscrit amb aquesta, pels motius assenyalats en la part expositiva anterior.  
Sisé. Declarar la caducitat del Programa.  
Seté. Declarar que el sòl comprés en l'àmbit del polígon A del Pla parcial I/4, Albufereta, és sòl urbanitzable, amb ordenació detallada, sense programació.  
Huité. Declarar la subsistència del Pla parcial aprovat i de la modificació puntual núm. 1 d'aquest.  
Nové. Prèvies la sol·licitud de Nozar, SA, i l'autorització de la seua Administració concursal, retornar a qui indique aquesta última la quantitat de 48.273,04 euros, corresponent a la resta de la quantia executada de l'aval per import de 356.254 euros, que va ser reposada en concepte de garantia per la resta d'obligacions derivades de la condició d'agent urbanitzador del polígon A del sector Pla parcial I/4, Albufereta, segons va disposar un Decret de 21 de febrer de 2014.  
Dècim. Notificar els presents acords a Nozar, SA, a l'Administració concursal, i als altres interessats en aquest procediment, i comunicar-los al Servei d'Estudis, Projectes i Viari.  
Onzé. Publicar els acords precedents en el Diari Oficial de la Generalitat Valenciana, prèvia comunicació al Registre de Programes d'Actuació.  
Dotzé. Facultar al regidor d'Urbanisme per a dictar les resolucions necessàries per a l'execució dels acords precedents.  
  
Es publica per a general coneixement, segons el que es preveu en l'article 162.8 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, advertint-se que, contra el mencionat acte, que posa fi a la via administrativa, i davant de l'òrgan que el va dictar, es pot interposar, per mitjà d'un escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o aquest directament, davant del Jutjat Contenciós Administratiu d'Alacant en el termini de dos mesos, comptats tots dos terminis a partir de l'endemà de la publicació d'aquest edicte en el Diari Oficial de la Generalitat Valenciana.  
  
Alacant, 10 de juny de 2021.- El sotssecretari de l'Ajuntament d'Alacant: Germán Pascual Ruiz-Valdepeñas.